9 Hierdie saligspreking dan, sien dit op die besnedenes of ook op die onbesnedenes? Want ons sê: Aan Abraham is die geloof tot geregtigheid gereken. 10 Hoe is dit dan toegereken toe hy besnede of onbesnede was? Nie as besnedene nie, maar as onbesnedene. 11 En hy het die teken van die besnydenis ontvang as 'n seël van die geregtigheid van die geloof toe hy nog nie besny was nie; dat hy die vader sou wees van almal wat glo terwyl hulle onbesnede is, sodat ook aan hulle die geregtigheid toegereken sou word; 12 en ook 'n vader van die besnydenis vir die wat nie alleen uit die besnydenis is nie, maar ook wandel in die voetstappe van die geloof van ons vader Abraham toe hy onbesnede was.
Paulus het gewaag om te sê dat Abraham eers ‘n vader vir alle gelowiges van Heidense oorsprong geword het, voordat hy ‘n vader geword het vir die besnedenes, want hy was geregverdig terwyl hy nog ‘n onbesnede Heiden was. Met hierdie argument het die Apostel van die Heidene gewys dat die gelowige Heidene nader aan God was as die besnedenes wat nie in Christus geglo het nie. God word verheerlik deur opregte geloof en verandering van gedagtes en nie deur fisiese simbole en rituele gewoontes nie.
GEBED: O Heilige Vader, ons is nie waardig om na u te kom nie, weens ons verdorwenheid en foute. Maar u geliefde Seun het sy liefde vir ons geopenbaar en ons regverdig gemaak aan die kruis. Ons glo in sy woord, verlang na hom, bou ons op in sy verlossing en volg sy voorbeeld, want u het ons regverdig en heilig gemaak saam met almal wat u liefhet regoor die wêreld.